கேள்வி: கனி குசுருதி - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: அபிநயா நாடக ஆராய்சி மையத்தில் பௌதயனாவின் ''பாகவதாஜ்ஜுகம்'' எனும் உன்னதமான கேலிநாடகத்தில் குசுருதி தனது நாடகத் திரையுலகில் அறிமுகமானார். 2000 முதல் 2006 வரை ''வசந்ததேனா'' நாடகத்தில் முக்கியக் கதாபாத்திரத்தில் நடித்தார். ''பாரத் ரங் மகோத்சவ்'' மற்றும் கேரளாவின் சர்வதேச நாடக விழா உள்ளிட்ட நாடக விழாக்களில் இந்த நாடகம் நிகழ்த்தப்பட்டது. ஹேர்மன் ஹெசே சித்தார்த்தா (புதினம்) எனும் புதினத்தை தழுவி எம். ஜி. ஜோதிஷின் இயக்கத்தில் மேடை ஏற்றப்பட்ட நாடகத்தில் கமலா எனும் பாத்திரத்தை இவர் ஏற்று நடித்தார்.
கேள்வி: கனி குசுருதி - சொந்த வாழ்க்கை குறித்து விரிவாக சொல்லுங்கள்.
பதில்: கனி குசுருதி தன்னை ஒரு நாத்திகர் என்றும் பகுத்தறிவுவாதி என்று அடையாளப்படுத்திக் கொள்கிறார். 19 பிப்ரவரி 2019 அன்று, திரைப்படத் தயாரிப்பாளர்களின் பாலியல் சீண்டல் காரணமாக நடிப்பை விட்டு விலகியதாக கூறினார். ஒரு நடிகையாக மலையாளத் திரைப்படத் துறைக்கு எதிராக கடுமையான கூற்றுக்களை முன்வைத்துள்ளார். கனி மீண்டும் நாடகத்திற்குச் செல்ல நினைத்தார் ஆனால் அத்துறையில் போதுமான வருமானம் இவரால் பெற முடியவில்லை. இருப்பினும் மி டூ இயக்கம் மற்றும் பிற திரையுலகப் பெண்கள் போன்றவர்களின் முன்முயற்சிகளுக்குப் பிறகு மலையாளத் திரைப்படத் துறை குறித்து கனி நம்பிக்கை கொண்டுள்ளார். 2019 ஆம் ஆண்டில், குஸ்ருதியும் நாட்டின் 48 குறிப்பிடத்தக்க கலைஞர்களும் நாட்டில் நடந்த கொலை சம்பவங்கள் குறித்து பிரதமர் நரேந்திர மோடிக்கு ஒரு கடிதம் எழுதியிருந்தனர்.